text: এআইইউবিতে 'ট্রেন্ডস ইন ডিজিটাল হেলথকেয়ার' বিষয়ে ওয়েবিনার অনুষ্ঠিত | Online Version
  এআইইউবিতে 'ট্রেন্ডস ইন ডিজিটাল হেলথকেয়ার' বিষয়ে ওয়েবিনার…...
  ২২ আগস্ট, ২০২১ ১৯:০৯
  এআইইউবিতে 'ট্রেন্ডস ইন ডিজিটাল হেলথকেয়ার' বিষয়ে ওয়েবিনার অনুষ্ঠিত
  আমেরিকান ইন্টারন্যাশনাল ইউনিভার্সিটি-বাংলাদেশ (এআইইউবি) তে "ট্রেন্ডস ইন ডিজিটাল হেলথকেয়ার" বিষয়ক ওয়েবিনার অনুষ্ঠিত হয়েছে। এআইইউবি-এর প্রতিষ্ঠাতা চেয়ারম্যানের সম্মানার্থে অনুষ্ঠিত নিয়মিত ড. আনোয়ারুল আবেদীন লেকচার সিরিজের অংশ হিসেবে ১৯ আগস্ট বিশ্ববিদ্যালয়ের ফ্যাকাল্টি অফ সায়েন্স এন্ড টেকনোলজি'র উদ্যোগে ওয়েবিনারটি অনুষ্ঠিত হয়। আধুনিক বিশ্বের প্রযুক্তিগত উৎকর্ষের সাথে তাল মিলিয়ে আমাদের দেশের ডিজিটাল স্বাস্থ্য সেবার মান দীর্ঘস্থায়ী এবং টেকসই করার বিষয়ে আলোচনা অনুষ্ঠিত হয়।
  সিঙ্গাপুরের স্বাস্থ্যসেবা প্রতিষ্ঠান ওমরন হেলথ সিঙ্গাপুর এ কর্মরত ড. মসিউর রহমান ওয়েবিনারে প্রধান অতিথি বক্তা হিসেবে অংশগ্রহণ করেন। ড. রহমান উল্লিখিত বিষয়ে তার ব্যবহারিক দক্ষতা এবং অভিজ্ঞতা বিনিময় করে বলেন, "বর্তমান পৃথিবীতে ডিজিটাল স্বাস্থ্যসেবার গুরুত্ব উপলদ্ধি করার সময় আমাদের এখন; ভবিষ্যতে একটি জাতির উন্নয়নের অগ্রযাত্রায় মানসম্মত ডিজিটাল স্বাস্থ্যসেবার ভুমিকা অপরিহার্য "। আলোচনার মধ্য দিয়ে অতিথি বক্তা বিভিন্ন উদাহরণের সাহায্যে তার মূল্যবান অভিমত এবং অনুভূতি অংশগ্রহণকারীদের মাঝে তুলে ধরেন।
  ওয়েবিনারের শুরুতে বিশ্ববিদ্যালয়ের সায়েন্স এন্ড টেকনোলজি অনুষদের পরিচালক ড. দীপ নন্দী এবং সহযোগী ডীন মশিউর রহমান অনুপ্রেরণামূলক স্বাগত বার্তা প্রদান করেন। বিশ্ববিদ্যালয়ের ইঞ্জিনিয়ারিং অনুষদের ডীন প্রফেসর ড. এ. বি. এম সিদ্দিক হোসেন ওয়েবিনারের সমাপ্তি ঘোষণা করেন। এতে মডারেটর ছিলেন কম্পিউটার সায়েন্স বিভাগের প্রথান ড. মো মাহবুব চৌধুরী মিশু।
  ইন্টারনেট প্লাটফর্ম জুম্ এর মাধ্যমে বিশ্ববিদ্যালয়ের সম্মানিত ফ্যাকাল্টি সদস্যবৃন্দ, কর্মকর্তাগণ, শিক্ষার্থী, বিশ্ববিদ্যালয়ের এলামনাই সদস্য এবং সংশ্লিষ্ট অভিজ্ঞ ব্যক্তিবর্গসহ প্রায় ৫০০ জন অংশগ্রহণকারী ওয়েবিনারে যুক্ত হন।